CELEX: 62012CN0396
Language: lt
Date: 2012-08-27 00:00:00
Title: Byla C-396/12: 2012 m. rugpjūčio 27 d. Raad van State (Nyderlandai) pateiktas prašymas priimti prejudicinį sprendimą byloje A.M. van der Ham, A.H. van der Ham-Reijersen van Buuren prieš College van Gedeputeerde Staten van Zuid-Holland

8.12.2012   
            
            
               LT
            
            
               Europos Sąjungos oficialusis leidinys
            
            
               C 379/13
            
         2012 m. rugpjūčio 27 d.Raad van State (Nyderlandai) pateiktas prašymas priimti prejudicinį sprendimą byloje A.M. van der Ham, A.H. van der Ham-Reijersen van Buuren prieš College van Gedeputeerde Staten van Zuid-Holland
   
   (Byla C-396/12)
   2012/C 379/21
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Raad van State
   
   
      Šalys pagrindinėje byloje
   
   
      Apeliantai: A.M. van der Ham, A.H. van der Ham-Reijersen van Buuren
   
      Kita proceso šalis: College van Gedeputeerde Staten van Zuid-Holland
   
   
      Prejudiciniai klausimai
   
   
               1.
            
            
               Kaip turi būti suprantama sąvoka „sąmoningai padarytas pažeidimas“ („tyčinis pažeidimas“), kuri įtvirtinta 2005 m. rugsėjo 20 d. Tarybos reglamento (EB) Nr. 1698/2005 (1) dėl Europos žemės ūkio fondo kaimo plėtrai (EŽŪFKP) paramos kaimo plėtrai <…>, iš dalies pakeisto 2009 m. sausio 19 d. Tarybos reglamentu (EB) Nr. 74/2009 (2), 51 straipsnio 1 dalyje, 2006 m. gruodžio 7 d. Komisijos reglamento (EB) Nr. 1975/2006 (3), nustatančio išsamias Tarybos reglamento (EB) Nr. 1698/2005 kontrolės procedūrų įgyvendinimo ir kompleksinio paramos susiejimo įgyvendinimo taisykles, susijusias su paramos kaimo plėtrai priemonėmis <…>, 23 straipsnyje ir 2004 m. balandžio 21 d. Komisijos reglamento (EB) Nr. 796/2004 (4), nustatančio išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrąją žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles <…>, 67 straipsnio 1 dalyje; ar yra toks pažeidimas, jei pažeidžiama seniai nusistovėjusi politika, kaip ji suprantama pagal nacionalinių Beleidsregels normenkader randvoorwaarden Gemeenschappelijk Landbouwbeleid 8 straipsnio 2 dalies c punktą?
            
         
               2.
            
            
               Ar pagal Europos Sąjungos teisę draudžiama, kad valstybėje narėje būtų pripažinta, jog nuostata pažeidžiama „sąmoningai“, kaip nurodyta minėtuose reglamentuose, jau tuo atveju, jei yra viena ar kelios šių aplinkybių:
               
                           a)
                        
                        
                           neįvykdyto atitinkamo kompleksinio paramos susiejimo reikalavimo atveju jau daroma prielaida, jog yra tyčia;
                        
                     
                           b)
                        
                        
                           atitinkamas kompleksinis paramos susiejimo reikalavimas yra sudėtinis;
                        
                     
                           c)
                        
                        
                           tai susiję su seniai nusistovėjusia politika;
                        
                     
                           d)
                        
                        
                           yra aktyvus veikimas arba sąmoningas neveikimas;
                        
                     
                           e)
                        
                        
                           ūkininkas jau buvo informuotas apie trūkumus vykdant atitinkamą kompleksinio paramos susiejimo reikalavimą;
                        
                     
                           f)
                        
                        
                           dėl kompleksinio paramos susiejimo reikalavimo nesilaikymo masto jau daroma prielaida, jog yra tyčia?
                        
                     
         
               3.
            
            
               Ar gali būti paramos gavėjui priskiriamas „sąmoningai padarytas pažeidimas“ („tyčinis pažeidimas“), kai tretysis asmuo darbus atlieka ūkininko nurodymu?
            
         
      (1)  OL L 277, p. 1.
   
      (2)  OL L 30, p. 100.
   
      (3)  OL L 368, p. 74.
   
      (4)  OL L 141, p. 18; 2004 m. specialusis leidimas lietuvių k., 3 sk., 44 t., p. 243.